《题瀑布图后》
宋代·蒲寿宬

平生托游从，林野乃其趣。
出处偶不同，清浊良已忏。
解组浣我偶，叩门为君诉。
方殷岐黄事，何日当展晤。
欲漱岩下泉，蛩驉念同路。
默携照胆镜，历历见情愫。
韦韠谁为驱，千林泻悬布。
初挂冰一帘，晶晶滴珠露。
弄电不辍笑，轰谷激电怒。
玉虬擘重崖，白昼云雪互。
震掉若弗容，俄然脱沉痼。
寂寂霜林钟，茫茫虎溪渡。
草堂香山基，兴废今几度。
诛茅讵为晚，千古一旦暮。
与君共兹图，濯濯如振鹭。
登眺晨百回，畴能局高步。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。